අවුරුදු පමණක් නොව ජීවත් වීමේ අයිතිය පවා අහිමි වූ පවුල් 19ක් ගැන ත්‍රිකුණාමලය- කුච්චවේලි- කුඹුරුපිටිය ගම්මානයෙන් වාර්තා වනවා.කුඩා ටකරන් පැල්පත්වල ජීවත් වන මෙම පවුල් 19ට මෙවර අවුරුද්දට අලුත් ඇඳුමක් හෝ කැවිලි පිගානක්වත් නොමැති බවයි එහි ගිය අප වාර්තාකරු කාංචන කුමාර ආරියදාස කියා සිටියේ.මෙහි ජනතාව ජීවිතය ගැට ගසා ගන්නේ කුලී වැඩක් කිරීමෙන් හෝ අනුන්ගේ මා දැලක් ඇදීමෙන්.අවට දෙමළ හා මුස්ලිම් ජනතාව ජීවත් වන ගම්මාන ද තිබෙන අතර කුඹුරුපිටියේ සිංහල ජනතාව චෝදනා කරන්නේ  රජයෙන් ලැබිය යුතු සහන නිලධාරින් විසින් අහිමි කර ඇති බවයි.මේ ගමේ ජනතාව මීට පෙර පදිංචිව සිට ඇත්තේ කුච්චවේලි පාලම ආසන්නයේ එරක්කන්ඩ් ගම්මානයේ.